Delto de la Ruĝa Rivero

La regiono Delto de la Ruĝa Rivero (vjetname Đồng Bằng Sông Hồng) laŭ ofte uzata grupigo estas unu el ok regionoj de Vjetnamio. Ĝi enhavas la malgrandajn sed dense loĝatajn provincojn borde de la Ruĝa Rivero, kiu tie enfluas la vjetnaman golfon. Ekzistas naŭ provincoj en tiu regiono. Ĝi ankaŭ inkluzivas la nacian ĉefurbon, Hanojo, kaj la havenurbon Hajfongo - ambaŭ estas sendependaj de ajna provinca registaro. Provincoj Bắc Ninh (ĉefurbo samnoma Bắc Ninh) Hà Nam (ĉefurbo Phủ Lý) Hải Dươn (ĉefurbo samnoma Hải Dương) Hưng Yên (ĉefurbo samnoma Hưng Yên) Nam Định (ĉefurbo samnoma Nam Định) Ninh Bình (ĉefurbo samnoma Ninh Bình) Thái Bình (ĉefurbo samnoma Thái Bình) Vĩnh Phúc (ĉefurbo Vĩnh Yên) Ĝis la jaro 2008 plia provinco estis Hà Tây. La 1-an de aŭgusto de tiu jaro la kompleta areo iĝis parto de la nacia ĉefurbo Hanojo.